شەفەق نیوز/ حکومەت هەرێم کوردستان، پرسە و سەرەخوەشی وە مردن حەمدان بن راشد ئال مەکتوم وەزیر دارایی دەوڵەت ئیمارات وە مردن جیگر حاکم دوبەی، ئمڕوو چوارشەممە، کرد.
مەسرور بارزانی سەرۆک حکومەت لە بان ماڵپەڕ تویتەر نووسان: وە گشت خەفت و دڵگرانییگ چاو مردن شێخ حەمدان بن راشد ئال مەکتوم وەرگردیمن.
وتیش؛ وەی خەوەر مردنە، وەناو خوەم و لەجیای گەل کوردستان، گەرمترین پرسە و سەرەخوەشی لە دەوڵەت ئیمارات وە سەرکردایەتی و گەل کەم، لە کۆچکردن کەسایەتی دەوڵەتزان گەورایگ، وەگشت دڵسووزییگ هاوکار لە گەشەکردن و خزمەت بەرژەوەنی باڵای وڵاتەگەی کرد.
وەزیر ئیمارەتی، ئمڕوو چوارشەممە، لە دویای ململانەی دریژیک وەگەرد بیماریەگە، کۆچ دویایی کرد.
